รายละเอียด-อายุ 24 ปี-เพิ่งกินยาคุมฮอร์โมนรวมยี่ห้อ YAZ (Drospirenone 3.000 mg + Ethinylestradiol 0.020 mg) มาครบ 1 แผงนิดๆ-ใส่ถุงยางทุกครั้งที่มีการสอดใส่-หลังจากมีเพศสัมพันธ์ครั้งแรกมีอาการคันและมีตกขาว ไปพบแพทย์แล้วแพทย์วินิจฉัยว่าเป็นเชื้อรา ให้ยาสอดและยาฆ่าเชื้อรามากิน หลังจากนั้นอาการคันและตกขาวหายไป ถูกแทนที่ด้วยของเหลวหรือก้อนลิ่มสีน้ำตาลออกมาจากช่องคลอดพร้อมกับปวดท้องน้อยอยู่ประมาณ 1 สัปดาห์ จึงเว้นการมีเพศสัมพันธ์ไปประมาณ 1 สัปดาห์ ไปพบแพทย์อีกครั้งและแพทย์บอกว่าเชื้อราหายแล้ว-เมื่อมีเพศสัมพันธ์แบบสอดใส่กับแฟนเป็นครั้งที่ 4 (นับจากครั้งแรกก็ผ่านมาประมาณสามสัปดาห์) ยังเจ็บอยู่ แต่หลังจากนั้นก็ล้างทำความสะอาดอย่างดี **เช้าวันต่อมากลับพบของสีขาวชิ้้นใหญ่ลักษณะเป็นแผ่นๆก้อนๆคล้ายทิชชู่ออกมาสองชิ้นพร้อมกับปัสสาวะ** รวมถึงมีอาการแสบบริเวณช่องคลอดเล็กน้อยตอนปัสสาวะ-จากวันนั้นจนถึงวันนี้ผ่านมา 3 วันแล้ว ไม่มีของสีขาวใดๆปนออกมากับปัสสาวะอีก และไม่มีอาการคันหรือแสบแล้ว
สวัสดีค่ะหากมีของสีขาวชิ้นใหญ่ออกมาลักษณะคล้ายทิชชุ่ อาจจะนำไปให้คุณช่วยดูให้อีกทีค่ะว่าเป็นอะไร และถ้าไม่มีของสีขาวปนออกมาแล้วแสดงว่าอาจจะเป็นสิ่งที่ออกมาหมดแล้วค่ะหากมีอาการแสบในช่วงที่ปัสสาวะอาจจะเกิดจากการมีเพศสัมพันธ์ทำให้เกิดการระคายเคืองที่ท่อปัสสาวะ หรือทำให้มีแผลบริเวณดังกล่าวได้ค่ะ มักเกิดในครั้งแรกๆของการมีเพศสัมพันธ์หรือในช่วงที่ช่องคลอดแห้ง เป็นต้นหากอาการไม่ดีขึ้นแนะนำให้ไปพบสูตินรีแพทย์เพื่อตรวจโดยละเอียดอีกทีค่ะ